Tug‘uruqxonalarda fuqarolar qancha pul sarflashmoqda va nima uchun? Kun.uz shu haqda yurtdoshlarimiz orasida so‘rov o‘tkazdi. Respondentlar – yoshi taxminan 24dan yuqori erkaklar. Ularning aksariyati farzandli bo‘lganida tug‘uruqxona xodimlariga pul berishganini aytishdi. Ayrimlar xursandchilikdan, o‘z ko‘nglidan chiqarib suyunchi bergani, ba’zilar esa pul berishni shifokor talab qilganini aytdi. Pul berganini aytgan respondentlar tilga olgan summalar har bir hamshiraga 20-30 ming so‘mdan boshlanib, bosh doyaga 200 dollargacha oraliqda bo‘ldi.